Осе Черапонь

Осе Черапонь (;  1884 —  1935) — инь оцю мокшень кялень содайсь, васенце мокшень лексикографсь, ётафтысь, мокшень корхтафксонь содайсь, тонафтысь. Сон пяк лама вийда путсь мокшень пингелувксонь, культурань эди сёрмас аф содайхнень тонафнемаснонды. Мокшень литературань кялень ушедыец, мокшень литературать ушедыензон эзда фкясь.

 Эряфонь киц 
Шачсь Исапря велеса, Мокша масторса. 1906 кизоня аделась тонафтыень семинарие, покась тонафтыкс эсь шачема велесонза. Лама морафнесь Н.Г Чернышевскяень, А.М. Горькаень киниганза, конат Инзаронь уезду пачфневсть салава. Курок шарьхкодсь кода рузонь вяре ащихне ваныхть "инородецнень" лангс. 1911 кизоня валхтфоль тонафтыень вастста. Мольсь Москувонь университету, тонафнесь Историко-филологиень факультетса. Сонь лувозь политикань ширде пелькс ломанькс. Полициеть изь лотксе ваномс мельганза. Теенза савсь тумс омба мастору 1914 кизоня.

Эрясь Бельгияса, Кранцмасторса, Дойчмасторса. Россия мастору мърдамда меле повсь ушмав. Арась фицеркс. Казьфоль Иняру Аннаса, Иняру Станиславса, Георгиень крёзса 3-цеса, 4-цесовок. Ошэряень торпингста арась батальононь оцюнякс.

Ошэряень торпингта меле покась тонафтыкс Саратувонь ошень университетса, кафксть ульсь фольклорань, пингелувксонь эди этнографиень материал кочксема экспедициетнень оцюнякс. 

1921 кизоня пякстафоль эсеронь ширень кирди, меле нолдазь. Лама лездсь Д. В. Бубрих мокшень кялень соедень анокламаса. Касфтсь мокшэрзянь лама тонафтф ломань, конатнень ётксот А. И. Маскаев, Ф. И. Петербургскяй, П. С. Шишканов и лиятне. Кулось 1935 кизоня. Куломанц колга лац аф содаф. Сувсихть рабилитациень алу аф повондыхнень ёткс. Сонь покаманза, тонафтома киниганза тевс аф нолдавихть.

 Покаманза 
 «Мокшокс ярмак-лепне», Валда Ян 1929, № 1
 «Диалекты мордвы-мокши бывшей Пензенской губернии», 1930
 «Школаса мокшэрзянь кяльхнень тонафнемасна», 1933

 Киниганза 
 Самоучитель мокша-мордовского языка для русских. 1-це пяльксоц. Под ред. Л. Е. Бажанова. — Саранош, Мордиздат, 1932.
 Мокшонь-рузонь валкс грамматикац мархта. — Мордгиз, Саранош, 1933.
 Мокшень кялень грамматика: Фонетикась и морфологиясь: средняй школаса тонафнема книга. 1-це пяльксоц, Моску, 1933
 Мокшень кялень грамматика: Синтаксис: средняй школань 6 и 7-це класса тонафнема книга. 2-це пяльксоц. Моску, 1934
 Мокшень кяль: лафчста сьормас содаеньди тонафнема книга. Моску, 1934

 Ётафтоманза 
 Эжен Потье. Интернационалсь // «Валда ян» 1928, № 3 (4), л. 18
 Максим Горький. Тядясь // «Колхозонь эряф», 1933.

 Лисьмапрятне 
 Черапкины
 Ива Куликов. Языковай научнай конференциять итогонзон колга // «Колхозонь эряф» 1933, № 9, л. 21—22. — 1933, № 10, л. 16—17.
 Черапкин Иосиф Григорьевич. Мордовия ХХ век. Под общей редакцией профессора В. А. Юрчёнкова, Саранск, Научно-исследовательский институт гуманитарных наук при Правительстве Республики Мордовия, 2013, ISBN 978-5-900029-72-6 (ч. 2) 
 Степан Липатов. “Сельмонь панжихть”, Мокша 1994, № 6
 Объедкин.В. Эряфсь максф народти. Мокша 1980, № 1

Черапонь Осе
Черапонь Осе